paragraph_text: Godine 2005. imali su 190 kuća s približno 1 000 pripadnika, od kojih 687 svećenika. U Hrvatskoj ih djeluje tek nekoliko, a kuća im je na Svetom Duhu u Zagrebu. Monfortanci u Hrvatskoj prisutni su od 1976. godine, koja je službeni početak djelovanja u Zagrebu. Na blagdan Male Gospe, 8. rujna, kardinal Franjo Šeper, blagoslovio kapelicu monfortanskog samostana u Ulici Svetoga Duha na Bijeniku. Jedinu zajednicu danas imaju u Zagrebu – Blato. Prvi Monfortanac u Hrvatskoj bio je o. Luka Cirimotić (1929 -2006). Pripadaju Talijanskoj provinciji. Prvi današnji monfortanci školovali su se po Italiji i postupno vraćali u Zagreb. Godine 2001. u Zagrebu je osnovana prva redovnička zajednica u kojoj su danas četiri svećenika, četiri bogoslova, dva novaka i dva postulanta. 7. ožujka 2009. započeli smo s izgradnjom novog samostana u Blatu kod Zagreba, Mladena Fiolića 11, 10 020 Zagreb - Blato. Biskup Valentin Pozaić blagoslovio je kamen temeljac. Mons. Pozaić je 31. listopada 2010. blagoslovio samostan i kapelu otaca Monfortanaca, a nazočili su misnom slavlju i vrhovni general reda Santino Brembilla, provincijal talijanske provincije Luciano Nembrini i susjedni župnici, te brojni vjernici.